CELEX: 32021R2002
Language: lt
Date: 2021-11-15 00:00:00
Title: Tarybos reglamentas (ES) 2021/2002 2021 m. lapkričio 15 d. kuriuo iš dalies keičiamas Reglamentas (ES) 2021/90, kuriuo nustatomos 2021 m. tam tikrų žuvų išteklių ir žuvų išteklių grupių žvejybos galimybės, taikomos Viduržemio ir Juodojoje jūrose

2021 11 17   
               
               
                  LT
               
               
                  Europos Sąjungos oficialusis leidinys
               
               
                  L 407/1
               
            
         TARYBOS REGLAMENTAS (ES) 2021/2002
         2021 m. lapkričio 15 d.
         kuriuo iš dalies keičiamas Reglamentas (ES) 2021/90, kuriuo nustatomos 2021 m. tam tikrų žuvų išteklių ir žuvų išteklių grupių žvejybos galimybės, taikomos Viduržemio ir Juodojoje jūrose
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Tarybos reglamentu (ES) 2021/90 (1) nustatomos 2021 m. žuvų išteklių ir žuvų išteklių grupių žvejybos galimybės, taikomos Viduržemio ir Juodojoje jūrose. Tuo reglamentu Sąjungos teisėje įgyvendinamas daugiametis paprastųjų otų žvejybos Juodojoje jūroje (29 geografiniame parajonyje) valdymo planas, patvirtintas Bendrosios Viduržemio jūros žvejybos komisijos (GFCM) rekomendacija GFCM/41/2017/4, su pakeitimais, padarytais GFCM rekomendacija GFCM/43/2019/3;
                  
               
                     (2)
                  
                  
                     2021 m. vykusiame 44-ajame metiniame susitikime GFCM priėmė sprendimą, kuriame pažymėjo, kad 2020 m. Europos Sąjunga neišnaudojo savo paprastųjų otų kvotos, ir patvirtino neišnaudotos kvotos perkėlimą, atsižvelgdama į dėl COVID-19 pandemijos susidariusią išskirtinę padėtį. GFCM sprendimas turėtų būti įgyvendintas Sąjungos teisėje;
                  
               
                     (3)
                  
                  
                     siekiant atsižvelgti į GFCM nustatytas Sąjungos kvotų korekcijas, Reglamente (ES) 2021/90 nustatytas žvejybos Juodojoje jūroje galimybių paskirstymas turėtų būti iš dalies pakeistas. Dėl kvotos neišnaudojimo atsiradusios žvejybos galimybės turėtų būti paskirstytos remiantis tuo, kiek kiekviena valstybė narė neišnaudojo jai tekusios kvotos dalies, nekeičiant Reglamente (ES) 2021/90 nustatytos paskirstymo schemos, susijusios su metiniu bendrų leidžiamų sužvejoti kiekių paskirstymu;
                  
               
                     (4)
                  
                  
                     todėl Reglamentas (ES) 2021/90 turėtų būti atitinkamai iš dalies pakeistas;
                  
               
                     (5)
                  
                  
                     Reglamente (ES) 2021/90 nustatyti laimikio limitai taikomi nuo 2021 m. sausio 1 d. Todėl šiuo reglamentu įvestos nuostatos dėl tų laimikio limitų turėtų įsigalioti kuo greičiau ir būti taikomos atgaline data nuo 2021 m. sausio 1 d. Toks taikymas atgaline data nedaro poveikio teisinio tikrumo ir teisėtų lūkesčių apsaugos principams, nes susijusios žvejybos galimybės yra padidinamos ir dar nėra išnaudotos. Dėl skubos priežasčių šis reglamentas turėtų įsigalioti iš karto, kai tik bus paskelbtas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) 2021/90 pakeitimas
            Reglamento (ES) 2021/90 VII priedas iš dalies keičiamas taip, kaip išdėstyta šio reglamento priede.
         
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. lapkričio 15 d.
            
               
                  Tarybos vardu
               
               
                  Pirmininkas
               
               J. PODGORŠEK
            
         
         
            (1)  2021 m. sausio 28 d. Tarybos reglamentas (ES) 2021/90, kuriuo nustatomos 2021 m. tam tikrų žuvų išteklių ir žuvų išteklių grupių žvejybos galimybės, taikomos Viduržemio ir Juodojoje jūrose (OL L 31, 2021 1 29, p. 1).
      
      
         
            PRIEDAS
            Reglamento (ES) 2021/90 VII priede pateikta paprastųjų otų žvejybos Juodojoje jūroje Sąjungos vandenyse galimybių lentelė pakeičiama taip:
            
               
                           „Rūšis:
                        
                        
                           Paprastieji otai
                        
                        
                           Zona:
                        
                        
                           Juodosios jūros Sąjungos vandenys (29 GP)
                        
                     
                           
                              Scophthalmus maximus
                           
                        
                        
                           (TUR/F3742C)
                        
                     
                           Bulgarija
                        
                        
                           87,825 
                        
                        
                            
                        
                        
                           Analitiniu įvertinimu pagrįstas BLSK
                           Reglamento (EB) Nr. 847/96 3 straipsnis netaikomas
                           Reglamento (EB) Nr. 847/96 4 straipsnis netaikomas
                        
                     
                           Rumunija
                        
                        
                           80,116 
                        
                        
                            
                        
                     
                           Sąjunga
                        
                        
                           167,941 
                        
                        
                           
                               (*1)
                           
                        
                     
                           BLSK
                        
                        
                           857 
                        
                     
            
               (*1)  Jokia žvejybos veikla, įskaitant perkrovimą, laikymą laive, iškrovimą ir pirmą pardavimą, neleidžiama nuo 2021 m. balandžio 15 d. iki 2021 m. birželio 15 d.“